Byens Hus Mørke

KYLLING VIL SELV : Teaterforestilling for de mindste
2025-10-16 09:30 - 10:00 (Europe/Copenhagen) | Byens Hus, Ebeltoftvej 7 st, Mørke, 8544
Syddjurs egnsteater opfører Teaterforestilling for de mindste
Tag med på en sjov rejse i Kyllings verden!
KYLLING VIL SELV er en teaterforestilling skræddersyet til børn i alderen 0,5-4 år.
I en hyggelig have ved Pias hus bor en modig og nysgerrig lille kylling.
Kylling vil gerne hjælpe Pia med alt – fra vasketøj til at samle blade og grene.
”Jeg vil selv!” råber Kylling ivrigt.
En dag møder Kylling og Pia et fremmed dyr i haven. Den har både stikkende fjer og et underligt hus. Kylling synes at Pindsvin er anderledes og lidt mærkelig, men det er sjovt at få en ny ven.
KYLLING VIL SELV er en sjov og enkel forestilling for de mindste. Med musik og skønne figurer kan I sammen tage på en eventyrlig rejse og opleve glæden ved at dele oplevelser med andre. Forestillingen er en perfekt mulighed for forældre og bedsteforældre at præsentere de små for teater på en rolig og tryg måde og for at skabe minder sammen.
